
Hol volt, hol nem volt, régen volt, de igaz 
volt, valahol a Mátra szélin, girbe-görbe falu 
végin, volt egy kislány: Rozikának hívták. 
Volt Rozikának egy szép kis rácsos ágya, 
édesapja faragta ki mesefából, ki is cifrázta 
szekfűvel, rózsával, turbékoló galambocs- 
kával, hogy szépet álmodjon benne Rozika. 

Mégsem álmodhatott Rozika a szekfűvel, 
rózsával, turbékoló galambocskával, mert 
anya felébresztette őt: 

sz Ébredj fel, Rozikám, kicsi kis virágom! 
Vedd fel gyorsan a ruhádat, húzd fel gyorsan 
a cipődet! 

Gyorsan ráadta a ruháját, felhúzta a ci- 
pőcskéjét, de nagy sietségében be se fűzte 
már, csak felkapta a kislányt, bebugyolálta 
egy nagy, meleg kendőbe, hogy csak az orra 
látszott ki, s az ölébe vette. 

— Mért nem alhatom a rácsos kis ágyam- 
ban? Mért bugyolálsz be a csúnya nagyken- 
dőbe? — pityergett Rozika, mert álmos volt 
és fázott. Anya ezt felelte neki: 

— Mert háború van, kicsi lányom. — És 
könnyes lett a szeme anyának is. 

Rozika kicsi lány volt, nem tudhatta, mi az 
a háború, csak anya könnyes szeméből olvas- 
hatta ki, hogy valami szomorú dolog. 


Anya ölében vitte ki Rozikát az utcára, 
mely sötét volt most és félelmetes, és tele 
könnyező édesanyákkal, kik ölükben vitték 
vagy kézen vezették síró gyermekeiket. 
Rozika látta a sok síró kisgyereket, és ő maga 
is sírni kezdett. Így aztán észre se vette, csak 
amikor az iskola pincéjében kicsomagolta őt 
anya a nagykendőből, hogy egyik lábáról 
elveszet 


Szapai 


— Menjünk vissza! — kérte sírva édes- 
anyját. — Keressük meg a cipőmet! 

De anya csak a fejét csóválta szomorúan. 

— Nem lehet, kislányom, mert háború van. 

És meleg rongyocskába csavarta Rozika 
lábát, amelyikről elveszett a kis cipője. Ro- 
zika szégyellte magát emiatt, és nem ment 
játszani a többi kisgyerekkel, inkább a szal- 
mazsákon üldögélt, melyen anya kettejük- 
nek ágyat vetett. Félt is kicsit a sötét pincé- 
ben, melyet csak egy árva gyertya világított 
meg a vakablakban. 

— Ki akarok menni játszani! — kérte 
édesanyját, de anya megint csak azt mondta 
szomorúan: 


— Nem lehet, kislányom. Háború van. 

— Akkor legalább apa volna itt, hogy ját- 
szana velem! — kiáltotta keserűen Rozika, 
és toppantott a lábával, amelyiken cipő volt, 
persze mert a másikkal még toppantani se 
lehetett. 

— Nem lehet, kislányom, hiszen tudod, 
hogy háború van! 

Így üldögéltek sok-sok napon át a sötét 
pincében a szomorú anyák a síró gyermekek- 
kel. Észre sem vették odalenn, hogy a tavasz 
már elkergette a csúf telet. Hogy a háztető- 
ről leolvadt a hó, s az erdőben már kibújtak 
a hóvirágok. Csak arra gondoltak, hogy hol- 
napra elfogy a kenyerük, és mit adnak majd 


a gyerekeknek. Már a gyertya is végigégett 
a vakablakban, hosszúra nőtt lángja végsőket 
lobbant, s már nem tudta elkergetni a sötét- 
séget. 

Ekkor hirtelen kinyílt a pinceajtó. Ahogy 
kinyílt, beszökött rajta egy kis napsugár, 
kíváncsian végigtapogatta a gyermekek sá- 
padt arcát, s a pince egyszerre megtelt a 
tavasz kimondhatatlan édes illatával. 

Rozika abbahagyta a sírást, és kíváncsian 
lesett a kitárt ajtó felé. Vajon miféle csoda 
történhetett, amitől a bezárt ajtók kinyí- 
lottak? 

A kitárt ajtóban egy fiatal katona állt. 

— Ne sírjatok, magyar gyerekek, ne szo- 
mórkodjatok többé, magyar anyák, mert mi 
elhoztuk néktek a drága szabadságot! 

Oroszul mondta, mégis megértette min- 
denki a szavát. Az anyák kézen fogták a 
gyerekeket, és siettek velük ki a napsütésre. 
Csak Rozika ült pityeregve a szalmazsák szé- 
lén, egyik lábán a kis cipővel, másikon a ráte- 
kert rongyocskával. Szerette volna elrejteni, 
hogy meg ne lássa a szovjet katona. 

— Hát te miért nem sietsz ki a napra, te 
kislány? — kérdezte csodálkozva a fiatal 
katona, s alighogy kimondta, hangosan elne- 


. vette magát. Akkorát kacagott, hogy Rozika 


egyszerre abbahagyta a sírást, és könnyes 
szemével reá bámészkodott. A katona meg 
kabátjának zsebébe nyúlt, és előhúzott be- 
lőle egy fél pár gyerekcipőt, a Rozika kis 

cipellőjének a párját. Le is guggolt a szalma- 
zsákhoz, letekerte a rongydarabot a kislány 
lábáról, és felhúzta rá a cipőcskét, be is fűzte 
szépen, annak rendje-módja szerint. Majd 
kézen fogta őt, és kivezette a szép tavaszi 
napsütésbe. 

Rozika először nem tudta kinyitni nap- 
fénytől elszokott szemét, csak hunyorgott 
a ragyogó fényességben. De mikor végre 
kinyitotta, nem sírt már, hanem nevetett ő 
is, mint a többi gyerek. 

— Édesanyám, mi az ottan? — ez volt 
az első szava, s a szemközti házra mutatott. 

— Az ott? Piros lobogó — felelte anya, 
és már az ő szeme is próbálgatta a mosoly- 
gást. 

— Miért van kitűzve a piros lobogó, édes- 
anyám? 

— Azért, kislányom, hogy most már nem 
kell többé a sötét pincében élnünk, hanem 
kijöhetünk a szép napsütésbe. 

— És most már visszamehetek aludni a 
faragott ágyacskámba? 

— Vissza — bólintott anya —, álmodhatsz 
már szegfűvel, rózsával, és fehér galambocs- 
kák őrködnek az álmod felett. 

És Rozika futva futott egész hazáig a barna 
cipőcskéiben, melyek közül az egyik már vi- 
seltes volt, a másik azonban csaknem telje- 
sen új, s úgy ragyogott a szép tavaszi napban, 
mintha csak örült volna, hogy végre meg- 
találta a párját. 


. Három sárga répácska — 

A legtöbb óvodás, aki hallott már 
a kisdobosokról, szeretne közéjük tar- 
tozni. Addig is, amíg sor kerülhet rád, 
készíthetsz magadnak dobot. 

Kérj meg valakit a felnőttek közül, 
hogy vágjon neked kék UNIMÓ-s do- 
bozból körülbelül egy tenyérnyi magas 
hengert. Ez lesz a dob palástja. Törj 
hurkapálcikából egy akkora darabot, 
mint amekkora a dob átmérője (belső 
szélessége) ; ezzel merevítsd a belsejét, 
nehogy összenyomódjon a kezedben. 
Egy-egy kör alakú pergamenpapírból 
készül a dob alja és a teteje. Vagdosd 
be a peremüket, kend be ragasztóval 
a szélüket, és feszítsd a dobra alul, 
fölül. Ha megszáradt, takard el a ra- 
gasztást színes díszítő csíkokkal és 
háromszögekkel. sz. K 


SITKEI BÉLA : e. u 


Karcsi 
nyakkendője 


Karcsi névadó ünnepségen vett részt. Szü- 
lei névadók voltak, és magukkal vitték óvo- 
dás gyereküket is az ünnepségre. 

A termet, ahová az édesanyák és édesapák 
elhozták a pólyásbabákat, rengeteg virág 
díszítette. 


Valaki beszédet mondott, kisdobosok sza- 
valtak és énekeltek, majd kék nyakkendőt 
ajándékoztak a picinyeknek. 

Karcsi az ünnepség után kijelentette: 

—Én is akarok olyan kék nyakken- 
dőt! I 

Hiába magyarázták neki, hogy az övé is 
csak a szekrényben lehetne, mint a pólyáso- 
ké; ilyen nyakkendőt az viselhet, akit már 
kisdobossá avattak. De a fiú hajthatatlan ma- 


NM . radt. 


— Most akarom! — toppantott durcá- 
san. 

Anyja szó nélkül kézenfogta, és az úttörő- 
boltba siettek kisdobos nyakkendőt vásá- 
rolni. 

Karcsi büszkén feszített, és dicsekedve 
mutogatta mindenkinek új szerzeményét. 
Még éjszakára sem akart megválni tőle. A 
szép, új nyakkendő hamarosan összegyűrő- 
dött, bepiszkolódott. Karcsi egy idő után 
megunta, és lim-lomjai közé dobta. — 

Már mindenki megfeledkezett a kék nyak- 
kendőről, amikor Karcsi egy este feltűnően 
sokáig téblábolt a konyhában. 

— Anyu, az óvó néni a kisdobosokról me- 
sélt. . . 


— Igazán? — nézett fel az édesanyja. — 


És mit mesélt róluk? 


Karcsi egy ideig hallgatott, és a cipője 


orrát nézegette. 
— Szeretném, ha kimosnád és kivasalnád 
a nyakkendőmet. 


Anyja szelíden megsimogatta fia kócos 


fejét. 


— Ezt neked kell elvégezned, kisfiam, hi- 
szen már nagycsoportos vagy. Ha akarod, 
szívesen segítek. 

— Az jó lesz! — lelkesedett Karcsi, és 
azonnal dologhoz láttak. 

A kék nyakkendő kisvártatva tisztán és 
gyűretlenül került a polcra. Ott várja, hogy 
gazdáját kisdobossá avassák. Már nem is kell 
nagyon sokáig várnia. . . 


Az erdő közepében, egy vén cserfa alatt ki- 
csi házikó állott. A házikóban lakott Tapsi úr a 
feleségével meg a két gyerekével. Rendes, jó- 
ravaló erdei nyulak voltak Tapsiék, és bár 
hosszú volt afülük meg kurta afarkuk, senki- 
nek az erdőben panasza nem lehetett ellenük. 

Egy reggelen, éppen újév reggelén, Tap- 
siné azt kérdezte az urától: 

— No, édes apjukom, mit főzzek ma 
ebédre? 

Az öreg nyúl egyet-kettőt szippantott a 
pipájából, és azt mondta: 

— Jó lesz egy kis takarmányrépa. Ha meg 
találsz a piacon édes káposztatorzsát, hoz- 
hatsz belőle a gyerekeknek. 


A gyerekek nagyon szerették a káposzta- 
torzsát, és örömükben mindjárt ugrálni 
kezdtek az asztal körül, Tapsiné asszony pe- 
dig a cseléddel elment a piacra. 

Hanem jó félóra múlva már vissza is jött 
megint, átfázva a nagy hidegtől, tüsszentve, 
és üres kosárral. 

— Hol van a répa? — kérdezte az öreg 
nyúl. 

— Hát a káposztatorzsa? — kérdezték a 
kicsinyek. 

— A káposztatorzsának már elmúlt az ide- 
je, a répáé még meg se jött. A vásáros kofák 

a nagy havazás miatt be se jöhettek a falvak- 
ból, még csak gyönge fahéjat sem tudtam 


venni. Egy pár fiatal fának szóltam ugyan 


visszajövet, de ők azt mondták, hogy ebben 
a kegyetlen hidegben nekik is kell a hé- 
juk. 

Az öreg nyúl megvakarta erre hosszú füle 
tövét, a kicsinyeknek pedig sírásra állott a 
szájuk. Kevés szecska volt ugyan még a kam- 
rában, de ilyen napon, újév napján, még a 
mezei egér asztalán is különb ebédet tálalnak 
föl. 

Az öreg nyúl egyet-kettőt szippantott a 
pipájából, és azt mondta: 

— Baj, hát baj, de azért nem kell ám 
mindjárt sírni! 

Aztán odafordult nyúlné asszonyhoz, hogy 


MÓRA FERENC: 


At 


GÁBOR ÉVA rajzai 


öltöztesse fel jó melegen a gyerekeket. 
Az asszony fel is öltöztette őket, meleg ken- 
dőt is kötött mindegyiknek a nyakára, hogy 
köhögést ne kapjanak a reggeli ködben. 

— Gyerekek — mondta az öreg nyúl —, 
menjetek át a tisztásra az erdész bácsihoz. 
Köszöntsetek rá illedelmesen, mondjátok, 
hogy boldog újévet és jó egészséget kíván- 
tok neki, és hogy jó szívvel venném, ha vala- 
mi kis finom főzelékfélével segítene rajtunk. 

A gyerekek mindjárt szaladni akartak, de 
az apjuk utánuk szólt: 

— Azt mondom, ne bácsikázzátok az er- 
dész urat, hanem szólítsátok tekintetes úr- 
nak. 

Az anyjuk pedig azt mondta: 

— Meg ne álljatok a jégen csúszkálni! Ha 
meg azokkal a bolondos vizslakölykökkel 
találkoztok, kerüljétek el őket okosan, hogy 
fogócskát ne játsszanak veletek megint. 

A gyerekek kézen fogva mentek az erdőn 
át, az erdészlak felé. Meglehetősen jól visel- 
. ték magukat, csak néha böktek meg alattom- 
ban egy-egy havas bokrot, hogy egy kis hava- 
zást csináljanak. 

Az erdész urat a kert alatt találták a há- 
rom kisfiával. A kisnyulak elmondták a mon- 
dókájukat, az erdész meg tüstént beküldte 
yi az erdésznéhez, hogy adjon valamit a 

nyulaknak. Adott is négy-négy nagy répát. 
. . a 


A kisnyulak a répákkal hazafelé mentek. 
Mikor az ismerős erdőbe értek, jókedvük 
kerekedett, és futkosni kezdtek. 

Azzal ijesztettek egymásra, hogy ,Jön a 
róka!" Aztán nagy versengéssel iramodtak 
házuk felé. 

Aznap nyúléknál igen jó ebéd volt. Első 
fogásul répaleves, aztán pirított répa répa- 
mártással, a harmadik fogás répafőzelék, 
végül kirántott répa. 

A télnek vége lett, és a nyulak egyszerre 
csak azon vették észre magukat, hogy a hó 
elkotródott a házuk tájékáról, és hogy régi 
ismerőseik, a vándormadarak megint ott 
csicseregnek a fák között, csodálatos dolgo- 


kat mesélve idegen országokról, hol a télen 
jártak. 

A nyulaknak most már nem kellett többé 
az erdészhez fordulniok, ha megéheztek, 
mert az erdő tele volt bársonyos fűvel és 
illatos herével. Hanem azért nem feledkez- 
tek meg az erdészékről. Az öreg nyúl azt 
mondta: 

— Ilyen nagy úrral jó fenntartani a barátsá- 
got, és nem lehet tudni, mi lesz a jövő télen. 

Éppen húsvét éjjelén volt, mikor a leg- 
nagyobb csendben furcsa egy társaság som- 
polygott az erdészék kertjébe, 

Tapsiék voltak meg a rokonságuk. Elöl 
Tapsiné ment, egy-egy piros tojást vitt a 


hóna alatt. Aztán Tapsi úr jött, ez meg akko- 
ra húsvéti tojást hengergetett maga előtt, 
amelynél nagyobbat és szebbet sohse lát- 
tam. Kék bársonyból volt ez a húsvéti tojás, 
arany abronccsal. Aztán jöttek a többiek, ők 
meg kosárban, pici szekérben hozták a sok 
húsvéti tojást. Mikor a kertbe értek, seré- 
nyen munkához láttak. A kicsinyek ügyes 
fészkeket raktak a fűben, a bokrok alatt, az 
öregek meg óvatosan elosztogatták a tojá- 
sokat a fészkekben. Mikor elvégezték a 
munkájukat, usgye!... visszairamodtak az 
erdőbe. 

Másnap az erdész már korán reggel lent 
járt a kertben. Később leszólította a gyere- 
keket is: 

— Gyerekek — mondta —, nekem úgy 
rémlik, mintha nyomokat látnék a hóban. 
Ha itt jártak, akkor itt is hagytak valamit. 
Jó lesz egy kicsit körülnézni a bokrok alatt. 

A gyerekek szétfutottak a kertben, aztán 
itt is, ott is hallatszott az örömkiáltásuk, 
amint egy-egy húsvéti tojással megrakott 
fészekre bukkantak. Az a kékbársonyos, 
aranyabroncsos tojás, melyet Tapsi úr maga 
görgetett be a kertbe, tele volt cukorral. 

Én is megkóstoltam, mert éppen akkori- 
ban vendégségben voltam az erdészéknél, 
és egész komolyan mondom, hogy alig ettem 
még ennél édesebb cukrot. 


STUIBER ZSUZSA rajza 


ezi CSABA: 


Báránykám 


Hold ha kel az égen 
aranyszőrű báránykám 
aludj aludj szépen 
gyöngycsillagok árnyán 


friss szalma az almod 
aranyszőrű báránykám 
hova fejed hajtod 
meleg aklod árnyán 


megetetlek holnap 
aranyszőrű báránykám 
tenyerembe foglak 
szomorú kis árvám 


szomjadat én oltom 
aranyszőrű báránykám 
hogyha megszomjazol 
lombok hűsén várj rám 


farkasnak nem adlak 
aranyszőrű báránykám 
ha elvesztenélek 


. bizony mindig bánnám 


CSORBA PIROSKA : 


Ancsa kapott egy síróbabát. 

Rögtön szétszedtem, 

megnézni, hogy mitől sír. 

De csak egy fehér doboz volt benne. 


Azt is kibontottam, 

abban meg vacak fémdarabok, 
amiket egészen apróra szétszedtem, 
de a sírást nem találtam benne. 
Aztán visszadugtam, 

de már nem sír a baba, 

most már Ancsa sír. 

Jó lenne megnézni, hogy mitől. 


INGEBORG FEUSTEL : 
A dicsekvő 


Volt egyszer egy egérfiú, aki 
mindenkinek így mesélt: 

— Az én apám olyan erős 
volt, hogy még a róka is félt 
tőle. Az én nagyapám olyan 
erős volt, hogy egy egész tököt 
is elvitt egyedül. Dédnagyapám 
meg egyszer egy akkora folyo- 
sót ásott a csűr fala alatt, hogy 
az egész csűr összedőlt, olyan 

. erős volt az én dédapám! 


Mindenki elhitte, amit az 
egérfiú mesélt. 

Egyszer, amikor az egerek a 
tarlón aratóünnepséget tartot- 
tak, hirtelen elkiáltotta magát 
egy egérnagymama: 

—]Jön a róka, menekülje- 
tek! 

Minden egér gyorsan eltűnt 
az odújában. Az egérfiú azon- 
ban a mezőn maradt, és a sza- 
kállát fésülgette. 

— Te leszel a reggelim! — 
szólt a róka, és a szája szélét 
nyaldosta. 

— Majd meglátjuk! — hen- 
cegett az egérfiú. — Az én apám 
nem félt még a te apádtól sem. 
Nagyapám egy nagy tököt is el 
tudott hordani egyedül, és a 
dédnagyapám egy egész csűrt 
ledöntött, olyan erős volt! 

— És milyen erős vagy te? — 
kérdezte a róka. 

Ekkor remegni kezdtek az 
egérfiú lábai, még az orra hegye 
is elfehéredett. 

— Mit ér az apád ereje, ha 
te magad gyenge fickó vagy! 
— szólt a róka, és az egérfiú 
után kapott. 

Fordította : Zoltán Aranka 

Perdülős 


Állj egyenesen, zárd a lábadat, a karodat tartsd a 
törzsed mellett, és próbálj az egyik lábadon körbe 
fordulni. Aligha tudsz teljes fordulatot tenni. 
Most emeld magad elé a jobb lábadat, nyújtsd ki a 
jobb karodat, és mindkettőt jobbra lendítve pör- 
dülj meg a bal lábadon. Meglátod, így sokkal job- 
ban megy! Ha többen vagytok, versenyezzetek : ki 
perdül nagyobbat? Mindkét oldalra pörögjetek! 


SZÁVAY EDIT rajzai 


Ez is perdülős 


Húzz egy vonalat a földre (vagy fektess egy 
fonalat a padlóra), és oldalirányban haladva, 
félfordulatokkal előre-hátra perdülve menj 
végig rajta. Ha előre perdülsz, léndítsd előre 
a karodat is, hátraperdüléskor pedig hátra- 
felé. Vigyázz, nem szabad a vonalról letérni! 

DEMETER RÓZSA 


Játsszunk 
most együtt! 


Kedves Szülők, Nagyszülők, 
kedves Felnőttek ! 


Ebben a játékban ismét olyan feladatoka 
adunk, amelyekhez a felnőtt vagy a nagyobi 
testvér segítségét kérjük. 

Most a gyerekek képzelőerejét és játéko 
kedvét serkentjük, egyúttal kézügyességüket i 
fejlesztjük. Mindkettőre szükségük lesz majd 
az iskolában, az utóbbira különösen az írá 
tanulásánál. A toll vezetését könnyíti meg, hc 
a gyerek nemcsak szabadon rajzol, hanem mát 
most megpróbálja apróbb mozdulatokkal, ki 
helyen vezetni a kezét egy meghatározot 
irányba. . 

Húsvét lesz nemsokára, játsszunk tojásfes: 
tést! A következő oldalra egy útvesztőt raj. 
zoltunk. Kisfiú, kislány, nyuszi, tojások, 
tyúkanyó, festékek, ecsetek, festéktál és más 
tárgyak, állatok, növények láthatók egy-egy 
pontján. A kisfiúnak és a kislánynak az út- 


vesztőn keresztül el kell érnie a tojásfestés- 
hez szükséges tárgyakat. A felnőtt segítsen 
a gyereknek, ha szükséges, egy kicsit irányít- 
hatja is a gyerek kezét. A játék előtt mesél- 
jen a húsvéti nyusziról, aki a tojást festi. 
Sorolja fel, hogy mi minden kell a tojásfes- 
téshez (tojás, különböző színű festékek, fes- 
tékestál, víz, ecset), mit mire használnak, 
miért nem valók ide a többi játékok, állatok. 
Meséljen, tréfálkozzon közben: mit csinál a 
nyuszi a répával, a csibe miért nem tud 
tojást adni, a róka megkergetné a nyuszit, 
ha összetalálkoznának, a gyerekek elcsava- 
rognak az erdőbe virágot szedni, lepkét, 
mókust kergetni, a kisfiú autóval játszik, 
sárkányt ereget, a kislány babázna, almát 
enne tojásfestés helyett. Ne csak a felnőtt 
meséljen, kitalálhatja a gyerek is, hogy 
mire miért nincs szükség. 

Az útvonalakon először csak az ujjával 
haladjon a gyerek a keskeny ösvények kö- 
zött. Ha olyasmihez jut el, ami nem kell ato- 
jásfestéshez, vissza kell mennie az előző 
tárgyhoz vagy a kiinduló ponthoz. Csak a vé- 
gén rajzolja be színes ceruzával vagy filctol- 
lal a helyes utat. Fekete ceruzát is használhat 
előtte, annak a nyomát kiradírozhatja. 

Az ügyes tojásfestők, akik végigjátszották 
ezt a türelemjátékot, meghallgathatják Móra 
Ferenc: A húsvéti tojások című meséjét a 
Dörmögő 8—9—10. oldaláról. Édesapa vagy 
a nagyobb testvér biztosan szívesen felolvas- 
sa. Utána adjanak a gyereknek papírt és szí- 
nes ceruzát vagy festéket, hogy ő is megpró- 
báljon tojást rajzolni, festeni. ReKő 


GYÁRFÁS ENDRE: 
DÖRMÖGŐÉK 
ÉS A MEGGYFAÁG 


— Bolond tán az óriáscukrász? 
Vagy inkább a kuktája? 

Ennyi drága tejszínhabot 

miért kent fel a fákra? 

— Gyere, Berci... én már látom, 
mi fehérlik a faágon: 

nem hab, hanem ezer virág. 
Tündéri szép, mint egy álom. 


— Nahát, ez a meggyfaág! 

Sosem láttam ily csodát 

— sóhajt Marci. — Mit szólnál, ha 
elvinnénk a mackóházba? 


— Törd le — bólint Berci —, én meg 
bakot tartok, hogy elérjed. 
Rácsimpaszkodhatsz az ágra. 


Ám de ekkor hirtelen 
szemük előtt ott terem 
s megszólal egy kis poszáta. 


— Bocsok, nehogy elvigyétek 

az ággal a sok-sok férget! 

A kártevőt én megenném, 

s a gyümölcsöt megmenthetném. 


— Hány kosárka meggyet ad majd 
ez az ág, ha itt maradhat? 

— kérdi Marci mélázva. 

— Annyi itt a virág, látom, 

bőven lesz gyümölcs az ágon — 
feleli a poszáta. 


— Legyen is csak — dörmög Berci —, 
mert mi szeretjük a meggyet; 

finom az a rétesbe is, 

jó befőttnek meg levesnek. 

Madár pajtás, meg is kérlek: 

ha valaki erre téved, 

hogy virágzó ágat törjön, 

hívjál minket, jövünk rögtön, 

s úgy ellátjuk a baját. . . 

futhat árkon-bokron át. 

MI KÉSZÜL BELŐLÜK? 


Reggel, amikor Mackó óvodába indul, ki-ki készülődik már a napi dolgára. Mackó beköszön az ismerősök 
ablakán, bekukkant az udvarokba: szeretné kitalálni, hogy ki mit csinál majd aznap. Elárulják az odakészí- 
tett szerszámok, eszközök, hozzávalók. Itt láthatod te is, amit Mackó lát. Segíts neki: találd ki és rajzold 
le, hogy hol mi készül. Öt rajzot vár tőled Dörmögő Dömötör ! K. M. 

